นายกตู่ จ่อเปิดตัวแอปถุงเงินประชารัฐ 
รับชำระค่าสินค้าจากบัตรคนจน 1 ส.ค.นี้,นายสนธิรัตน์ สนธิจิรวงศ์ รมว.พาณิชย์ เปิดเผยว่า ในวันที่ 1 ส.ค.61 พล.อ.ประยุทธ์ จันทร์โอชา นายกรัฐมนตรี จะเป็นประธานเปิดตัวโครงการร้านค้าธงฟ้าประชารัฐโดยใช้แอปพลิเคชัน ถุงเงินประชารัฐ ผ่านโทรศัพท์มือถือในการรับชำระค่าสินค้าจากผู้ถือบัตรสวัสดิการแห่งรัฐ ที่อิมแพค เมืองทองธานี โดยจะเชิญร้านธงฟ้าประชารัฐจากทั่วประเทศ กลุ่มผู้ผลิตสินค้าชุมชน หน่วยงานที่เกี่ยวข้อง ธนาคารกรุงไทย ผู้ผลิตสินค้าอุปโภคบริโภค และผู้ให้บริการโลจิสติกส์เข้าร่วม รับฟังนโยบายการขับเคลื่อนเศรษฐกิจฐานรากจากนายกรัฐมนตรี,สำหรับการใช้แอปพลิเคชันรับชำระเงินจากผู้ถือบัตรสวัสดิการแห่งรัฐ จะเป็นการช่วยสนับสนุนร้านค้ารายย่อยให้มีรายได้เพิ่มขึ้น จากวงเงินหมุนเวียนที่รัฐบาลได้ใส่เข้าไปในบัตรเดือนละประมาณ 4,000 ล้านบาท หรือ 48,000 ล้านบาทต่อปี โดยร้านค้าที่จะเข้าร่วมโครงการ จะเปิดโอกาสให้ทั้งร้านค้ารายย่อย ร้านโชห่วย ร้านค้าในตลาดสดที่ขายหมู ไก่ ผัก ผลไม้ รวมถึงร้านอาหารปรุงสำเร็จ ร้านข้าวแกง ก๋วยเตี๋ยว และรถเร่ขายสินค้า (รถพุ่มพวง) ที่สำคัญช่วยลดภาระค่าครองชีพให้ประชาชน และขับเคลื่อนให้เศรษฐกิจฐานรากขยายตัวได้อย่างแท้จริง.
นายสนธิรัตน์ สนธิจิรวงศ์ รมว.พาณิชย์ เปิดเผยว่า ในวันที่ 1 ส.ค.61 พล.อ.ประยุทธ์ จันทร์โอชา นายกรัฐมนตรี จะเป็นประธานเปิดตัวโครงการร้านค้าธงฟ้าประชารัฐโดยใช้แอปพลิเคชัน ถุงเงินประชารัฐ
สนธิรัตน์ สนธิจิรวงศ์,ถุงเงินประชารัฐ,แอปพลิเคชัน,ประยุทธ์ จันทร์โอชา,ชำระเงิน